Cèxa de l'Abasia de ła Misericordia Ła ła ze un edifisio rełigiozo de ła sità de Venesia, situà inte'l sestier de Canaregio, afasà so'l canpo omònemo. El primo nome de ła Cieza el ze stà Santa Maria de Val Verde e el vede ła só storia łigada a ła Scoła Grande de Santa Maria de ła Misericordia, che da'l XIV sècoło ła ga tirà su inte łe visinanse do propie sedi, un ospeal e de łe abitasion. Za inte'l 936 se trova trasa de na Cieza su 'sta area, ła cui costrusion, segondo Francesco Sansovino, ła ze da atribuir a Cesare de Giuli, dito Amdreani. Ła Cieza ła ze łigàda a ła storia de ła famegia patrisia Moro. Inte'l XIII sècoło ła ze stada refada patoca, zbandonando ła strutura bizantina e ciapando un stiłe gotico. Ła Cieza ła ze costituìa da na navada co fasada a capana co fenestre ed un rozon inponente. Ła fasada ła ze stada refata inte'l 1650, come indegà in un recuadro so ła dreta, a cura e speze de'l patrisio Gaspare Moro, ła cui famegia gaveva el giuspatronato so ła Cieza fin da'l XIII sècoło. Ła ze nobiłiada da statue ałegòreghe e da'l busto de'l Moro, tute òpare de Clemente Moli, arlevo de'l Bernini- Su ła parte dreta un basoriłievo rafegurante ła Madonna col Bambino de scoła tresentesca. Ła Cieza no ła ga fato parte de łe sopresion napołeòneghe e ła gera in pesime condision so'l scominsio de l'otosento. Drioman ła ze stada reportada a nova vita co na serie de restauri che i ze ndài 'vanti fin a'l 1864. Inte'l 1890 ła ga ospità un łazareto par po' tornar ad èsar un łogo dove pregar. Ła ze serada da'l 1969. Le chiese di Venezia, Marcello Brusegan; Ed.